Sputnik News

Sputnik, toisinaan myös muodossa Sputnik News, on osa marraskuussa 2014 esiteltyä, Venäjän valtiollisen uutistoimisto ja mediatalo Rossija segodnjan Sputnik-tavaramerkkiä. Se lopetti maaliskuussa 2016 toimintansa Suomessa, Ruotsissa, Norjassa ja Tanskassa.Sputnik Suomi lopetti toimintansa. Yle 11.3.2016

Toiminnan julkistamisen yhteydessä marraskuussa 2014 Sputnikin emoyhtiön, valtiollisen mediaholdingyhtiön Rossija segodnjan johtaja Dmitri Kiseljov kertoi Sputnikin toteuttavan "venäläistä propagandaa, joka vastustaa ulkomaalaista aggressiivista propagandaa".

Sputnik Newsin suomenkieliset verkkosivut avattiin huhtikuussa 2015. Viestintäalan ammattilaiset ja Venäjä-asiantuntijat suhtautuvat sivustoon kriittisesti. Sputnik-media tuottaa osin paikallistoimitustensa voimin aineistoa usealla eri kielellä. Tavoitteeksi on kerrottu noin 30 eri kielellä julkaiseminen. Useassa maassa Sputnik-median tuotannon on tulkittu olevan osa Venäjän informaatiosodankäyntiä.

Euroopan unioni on kieltänyt Venäjän Ukrainaan 2022 tekemän hyökkäyksen aikana Sputnikin ja sen tytäryhtiöiden toiminnan unionin alueella.Jälleen uusia Venäjä-pakotteita tuli voimaan – EU kieltää Russia Todayn ja Sputnikin toiminnan, Yle.fi, uutiset 2.3.2022, viitattu 4.3.2022

Katso myös
 Radio Sputnik, Radio Satellite Finland -yhtiön venäjänkielinen radiokanava Etelä-Suomessa ja verkossa

Lähteet

Aiheesta muualla
Sputniknews.com

Luokka:Rossija segodnja
Luokka:Venäjän propaganda